Siguldas novada pašvaldības (reģ. Nr. 90000048152)

Iepirkuma (pamatojoties uz PIL 9.pantu)

**„Grants seguma atjaunošana un apaugumu noņemšana autoceļam: Kalni - Pādes 4228, Allažu pagastā, Siguldas novadā”**

**(identifikācijas Nr. SNP 2018/08)**

Lēmums

Siguldā

2018. gada 18.maijā

1. **Identifikācijas Nr. –** SNP 2018/08
2. **Datums, kad paziņojums ievietots internetā** ([www.iub.gov.lv](http://www.iub.gov.lv)) **–** 20.04.2018.

Iepirkuma Nolikums ievietots Siguldas novada pašvaldības mājaslapā [www.sigulda.lv](http://www.sigulda.lv) – 20.04.2018.

1. **Pasūtītāja nosaukums -** Siguldas novada pašvaldība, Pils iela 16, Sigulda, Siguldas nov., LV-2150.
2. **Iepirkumu komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Komisijas locekļi Anita Strautmane

 Rudīte Bete

 Andis Ozoliņš

Jekaterina Tenkaļuka

Līga Landsberga

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8), Iepirkuma komisijas sastāvs noteikts ar 01.03.2018. rīkojumu Nr.10.-7./24\_1 ”Par Iepirkuma komisijas sastāva noteikšanu pēc izmaiņām Siguldas novada pašvaldības Iepirkuma komisijas sastāvā.” un Iepirkuma komisijas sastāvs noteikts ar 16.05.2018. rīkojumu Nr.10.-7./56\_1 ”Par Iepirkuma komisijas sastāva noteikšanu pēc izmaiņām Siguldas novada pašvaldības Iepirkuma komisijas sastāvā.”

Pieaicinātās personas, iepirkuma dokumentu sagatavotājs:

Siguldas novada pašvaldības Teritorijas attīstības

pārvaldes Īpašumu un vides pārvaldības nodaļas būvinženieris Valts Vilks

Iepirkuma dokumentu sagatavotāja,

Juridiskās pārvaldes vadītāja vietniece iepirkuma jautājumos Inguna Abzalone

1. **Iepirkuma priekšmets un tā īss raksturojums**: Iepirkuma priekšmets ir grants seguma atjaunošana un apaugumu noņemšana autoceļam: Kalni - Pādes 4228, Allažu pagastā, Siguldas novadā, kas jāveic saskaņā ar Darbu apjomu – tāmi (Nolikuma 2.pielikums), Tehnisko specifikāciju (Nolikuma 8.pielikums) un Līguma projektu (Nolikuma 3.pielikums).
2. **Pretendentu atlases kritēriji:** saimnieciski visizdevīgākaispiedāvājums, kuru nosaka vērtējot cenu.

**Iesniedzamā piedāvājuma sastāvs:**

 Pretendenta nosaukums, adrese.

* 1. **Atlases dokumenti**

### 6.1.1. Pretendenta pieteikums dalībai iepirkumā (Nolikuma 1.pielikums). Pieteikumu paraksta Pretendenta pilnvarota persona.

6.1.2. Pretendenta apliecinājums par Pretendenta gada finanšu apgrozījumu par 2015.g., 2016.g., 2017.gadu, norādot apgrozījumu par katru gadu atsevišķi un kopā atbilstoši Nolikuma 3.2.1.punktā minētajai prasībai. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā atbilstoši Nolikuma 3.2.2.punktā minētajai prasībai.

6.1.3. Informācija par Pretendenta pieredzi, atbilstoši Nolikuma 3.3.1.punktā noteiktajām prasībām, norādot būvdarbu pasūtītāju, objekta nosaukumu, būvdarbu veidu, izpildes vietu, būvdarbu izpildes periodu, apjomu (izmaksas EUR bez PVN). Saraksts ar Pretendenta veiktajiem būvdarbiem noformējams atbilstoši Nolikumam pievienotajai formai (Nolikuma 4.pielikums).

6.1.4. Atsauksmes, kurās apliecināta Pretendenta pieredze un kvalitāte Nolikuma 3.3.1.punktā paredzēto darbu izpildē, jābūt pozitīvai atsauksmei (Nolikuma 4.pielikums).

6.1.5. Informācija par būvdarbu veikšanai nepieciešamajiem instrumentiem, tehniku, ražošanas iekārtām, kas pieder vai ir pieejamas Pretendentam, atbilstoši Nolikuma 5.pielikumam. Būvizstrādājumiem, kuru atbilstības apliecināšanai nepieciešams ražošanas procesa kontroles sertifikāts, jāpievieno akreditētas institūcijas izdota sertifikāta kopija.

6.1.6. Informācija par tehnisko personālu atbilstoši Nolikuma 6.pielikumam.

6.1.7. Pretendents iesniedz ceļu būvdarbu vadītāja būvprakses sertifikāta kopiju būvdarbu veikšanai nepieciešamajā kategorijā vai izdruku no Būvniecības informācijas sistēmas, atbilstoši Nolikuma 3.3.8.punktā minētajām prasībām. Jāpievieno iesaistītā speciālista darba/uzņēmuma līguma kopija vai Pretendenta rakstisks apliecinājums par darba/uzņēmuma līguma esamību, vai iesaistītā speciālista parakstīts apliecinājums par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpēju līgumu par tam uzticēto būvdarbu izpildi. Papildus jāiesniedz dokumenti (piemēram, būvdarbu vadītāju saistību rakstu kopijas, atsauksmi no pasūtītāja utt.), kas apliecina būvdarbu vadītāja statusu attiecīgo būvdarbu un to apjomu veikšanā (Nolikuma 6.pielikums).

6.1.8. Darba aizsardzības koordinatora spēkā esošs sertifikāts, kas atbilst Ministru kabineta 2008. gada 8. septembra noteikumiem Nr.723 „Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību”, kā arī izglītību apliecinošu dokumentu kopijas. Jāpievieno iesaistītā speciālista darba līguma/uzņēmuma līgumu kopija, vai apliecinājums par tā esamību, vai tā parakstīts apliecinājums par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpēju līgumu par tam uzticēto būvdarbu izpildi. Ziņas par darba aizsardzības koordinatora pieredzi atbilstoši Nolikuma 3.3.9.punktā minētajām prasībām un Nolikuma 6.pielikumam.

6.1.9. Apdrošināšanas sabiedrības apliecinājumi par iespēju veikt iepirkuma Nolikuma 3.3.5.punktā paredzētās apdrošināšanas.

6.1.10. Pretendenta rakstisks apliecinājums, ka ir iepazinies ar objektu dabā un nepastāv apstākļi, kas varētu traucēt izpildīt Nolikuma 2.1.4.punktā minēto.

6.1.11. Pretendenta rakstveida apliecinājums par to, ka Pretendents ir iepazinies ar Līguma projektā (Nolikuma 3.pielikums) paredzēto Darbu apmaksas un citiem noteikumiem un tiem pilnībā piekrīt, vienlaicīgi apliecinot to saprotamību un pamatotību.

6.1.12. Ja Pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo darbu saraksts un apjoms. Informācija jāsagatavo un jāiesniedz pēc klātpievienotās tabulas par visiem piesaistītajiem apakšuzņēmējiem.

|  |  |  |  |  |  |
| --- | --- | --- | --- | --- | --- |
| Apakšuzņēmējanosaukums | Juridiskā adrese un reģistrācijas Nr. | Apakšuzņēmēja statuss[[1]](#footnote-1) | Darbu veids | Darbu apjoms %no kopējā darbu apjoma | Darbu apjoms EUR (bez PVN) |
|  |  | ☐mazais uzņēmums☐vidējais uzņēmums |  |  |  |
|  |  | ☐mazais uzņēmums☐vidējais uzņēmums |  |  |  |

* 1. **Tehniskais piedāvājums**

6.2.1. Tehniskais piedāvājums jāsagatavo saskaņā ar Tehnisko specifikāciju (Nolikuma 8.pielikums). Darbu apjomi – tāme (Nolikuma 2.pielikums) ir jāveido pēc Latvijas būvnormatīvam LBN 501-15 "Būvizmaksu noteikšanas kārtība" (apstiprināts ar Ministru kabineta 2015.gada 30.jūnija noteikumiem Nr.330) 5. un 6. pielikuma, kuras ir savietojamas, otrā veida tāme ir jāveido pēc Latvijas būvnormatīvam LBN 501-15 "Būvizmaksu noteikšanas kārtība" (apstiprināts ar Ministru kabineta 2015.gada 30.jūnija noteikumiem Nr.330) 9.pielikuma prasībām.

### 6.2.2. Tehniskā piedāvājuma sastāvs:

### 6.2.2.1. Darbu apjomi – tāme katram objektam atsevišķi;

6.2.2.2. Būvdarbu garantijas laiks (norādīt mēnešos). Pretendenta piedāvātajam būvdarbu garantijas laikam ir jābūt ne īsākam kā 24 mēneši.

6.2.2.3. Kvalitātes un Vides kvalitātes nodrošināšanas plāns. Kvalitātes nodrošināšanas plāns atspoguļo Pretendenta garantētās iespējas veikt būvdarbus, kuru kvalitāte būs atbilstoša Latvijas Republikas būvnormatīviem un iepirkuma noteikumiem.

6.2.2.4. Darbu izpildes laika grafiks (sastādīts atbilstoši darbu apjomi - tāme norādītajiem darbu veidiem – kalendārās dienās) katram objektam atsevišķi.

6.2.2.5. No Pretendenta puses aizpildīti Līguma projekti ar piedāvāto līgumcenu (Nolikuma 3.pielikums).*.*

## 6.2.3. Tehnisko piedāvājumu paraksta Pretendenta pilnvarota persona.

* 1. **Finanšu piedāvājums**

|  |
| --- |
| 6.3.1. Pretendenta finanšu piedāvājums jāaizpilda atbilstoši Nolikuma 7.pielikumā norādītajai Finanšu piedāvājuma formai.6.3.2. Finanšu piedāvājumā piedāvātajā cenā iekļaujamas visas Darbu apjomos-tāmē, Tehniskajā specifikācijā noteikto būvdarbu veikšanu saistītās izmaksas, visi normatīvajos aktos paredzētie nodokļi, izņemot PVN, visas ar to netieši saistītās izmaksas (satiksmes organizācija darbu izpildes laikā u.c.). 6.3.3. Finanšu piedāvājumu paraksta Pretendenta pilnvarota persona. |

1. **Piedāvājumu izvēles kritērijs:**

Atbilstība iepirkuma Nolikumam (Atlases dokumenti, Finanšu un Tehniskais piedāvājums) un saimnieciski visizdevīgākaispiedāvājums, kuru nosaka vērtējot cenu.

1. **Piedāvājuma iesniegšanas vieta un termiņš:**

Siguldas novada pašvaldības Administrācijas ēkā, Zinātnes ielā 7, Siguldas pagastā,2.stāvā, 209.kabinetā, līdz 2018.gada 3.maijam plkst.10:00.

1. **Iesniegtie pretendentu piedāvājumi, iesniegšanas datums un laiks, piedāvātā cena:**

|  |  |  |  |
| --- | --- | --- | --- |
| Nr. | Piedāvājuma iesniegšanas datums un laiks | Pretendents | Piedāvātā cena EUR (bez PVN) |
|  | 03.05.2018. plkst. 08:52 | SIA “DGR serviss” | **147 541,20** |
|  | 03.05.2018. plkst. 09:24 | SIA “PILSĒTAS EKO SERVISS” | **249 336,71** |
|  | 03.05.2018. plkst. 09:50 | SIA “Amatas Energo Serviss ” | **138 903,06** |

1. **Iepirkuma komisijas kopējais piedāvājumu salīdzināšanas un vērtēšanas pārskats.**

**SIA “Pilsētas eko serviss” , SIA “Amatas energo celtnieks” piedāvājumu:**

* 1. **Par pretendenta SIA “Pilsētas eko serviss” piedāvājumu:**

 Atverot pretendenta piedāvājumu, Siguldas novada pašvaldības Iepirkuma komisija konstatē, ka piedāvātā līgumcena ir 249 336,71 EUR (divi simti četrdesmit deviņi tūkstoši trīs simti trīsdesmit seši euro un 71 centi). Ņemot vērā, ka piedāvātā līgumcena pārsniedz gan Pasūtītājam pieejamos finanšu līdzekļus, gan izsludinātā iepirkuma līgumcenas robežvērtību (PIL 9.panta pirmā daļa), līdz ar to nav lietderīgi veikt pretendenta iesniegtā piedāvājuma turpmāko vērtēšanu. Pamatojoties uz iepriekšminēto, Siguldas novada pašvaldības Iepirkuma komisija pretendenta – SIA “PILSĒTAS EKO SERVISS” iesniegto piedāvājumu tālāk neizskata un nevērtē.

* 1. **Par pretendenta SIA “Amatas energo celtnieks” piedāvājumu:**

Iepirkuma Nolikuma 3.3.1.punkts nosaka, ka *“*Pretendents iepriekšējo 5 (piecu) gadu (skaitot līdz piedāvājumu iesniegšanas termiņam) laikā ir veicis 2014.gada 19.augusta Ministru kabineta noteikumi Nr.500 „Vispārīgie būvnoteikumi” 1.pielikumā noteikto II grupas inženierbūves (turpmāk Nolikuma tekstā – II grupas inženierbūves) – ar nesaistītu minerālmateriālu seguma būvniecības vai remonta darbus, kur ir veikti būvniecības vai remonta darbi vienā kārtā vismaz 5 km garumā un objektā ir veikta grāvju rakšana un tīrīšana 1000m garumā(pilnībā pabeigti, līgumā noteiktajā termiņā un kvalitātē), un par iepriekšminētajiem būvdarbiem ir saņēmis pozitīvu atsauksmi no objekta pasūtītāja (Nolikuma 4.pielikums). Ja Pretendents ir personu grupa, tad personu grupas dalībniekiem kopā jāatbilst šajā punktā noteiktajai prasībai. Papildus jābūt pozitīvai atsauksmei par Nolikumā minētajiem būvdarbiem*”.*

Iepirkumā piedāvājumu iesniedzis pretendents SIA “Amatas Energo Celtnieks”, kurš piedāvājuma ietvaros savu kvalifikāciju balsta uz pieredzi Amatas novada pašvaldības objektā “Amatas novada ceļa posma Amatas skola – Gribuļi – Lielmārči pārbūve” kā apakšuzņēmējs.

Siguldas novada pašvaldības Iepirkuma komisijai, pretendenta SIA “Amatas Energo celtnieks” kvalifikācijas atbilstības izvērtēšanai, bija nepieciešams gūt pārliecību par pretendenta iepriekšēju pieredzi atbilstoši Nolikuma 3.3.1.punkta prasībām. Līdz ar to 2018.gada 10.maijā Siguldas novada pašvaldības Iepirkuma komisija lūdza Amatas novada pašvaldībai informāciju par objektu “Amatas novada ceļa posma Amatas skola – Gribuļi – Lielmārči pārbūve”.

2018.gada 15.maijā Amatas novada pašvaldība sniedza informācija Nr. 2-8/2018/258.

Saskaņā ar Amatas novada pašvaldības iesniegto informāciju, Siguldas novada pašvaldības Iepirkuma komisija konstatēja, ka darbus objektā “Amatas novada ceļa posma Amatas skola – Gribuļi – Lielmārči pārbūve” veicis būvuzņēmējs SIA “Karjeras Tehnikas noma”, pamatojoties uz 2018.gada 29.maijā noslēgto būvdarbu līgumu, ceļa izbūves garums - 4020 m. Papildus iepriekš minētajam Amatas novada pašvaldība informēja, ka būvuzņēmējs SIA “Karjeras Tehnikas noma” sniedzot piedāvājumu iepirkumā netika norādījis apakšuzņēmējus un būvdarbu izpildes laikā Pasūtītājam netika sniegta nekāda informācija par piesaistītajiem apakšuzņēmējiem.

Pielikumā: Amatas novada pašvaldības 15.05.2018. sniegtā precizējošā informācija Nr. 2-8/2018/258.

Izskatot SIA “Amatas Energo celtnieks” piedāvājumu, Siguldas novada pašvaldības Iepirkuma komisija konstatēja, ka Pretendenta SIA “Amatas Energo celtnieks” piedāvājums neatbilst iepirkuma Nolikuma 3.3.1.punktā minētajai prasībai, jo:

1. Pretendenta piedāvājuma pieredzes sarakstā (piedāvājuma 6.-11.lpp.) norādītais objekts “Amatas novada ceļa posma Amatas skola – Gribuļi – Lielmārči pārbūve” neatbilst prasībai – “kur ir veikti būvniecības vai remonta darbi vienā kārtā vismaz 5 km garumā”;
2. Pretendents piedāvājumā norādītajā objektā “Amatas novada ceļa posma Amatas skola – Gribuļi – Lielmārči pārbūve” būvdarbus nav veicis ne kā ģenerāluzņēmējs, ne kā ģenerāluzņēmēja apakšuzņēmējs.

Pamatojoties uz iepriekš minēto un iepirkuma Nolikuma 7.1.4.punktu, Siguldas novada pašvaldības Iepirkuma komisija atklāti balsojot, ar 3 balsīm „par” (I.Zālīte, A.Strautmane, A.Ozoliņš), „pret” – nav, „atturas” – nav, nolēma, ka Pretendenta SIA “Amatas Energo celtnieks” piedāvājumu tālāk neizskata un nevērtē.

Tālākā vērtēšanā piedalās: pretendents – SIA “DGR Serviss”.

* 1. **Atlases dokumenti**

Atlases dokumentus Pretendents – SIA “DGR serviss” ir iesniedzis atbilstoši iepirkuma Nolikuma 4.1.punktā noteiktajām prasībām.

* 1. **Tehniskais piedāvājums**

Tehnisko piedāvājumu Pretendents – SIA “DGR serviss” ir iesniedzis atbilstoši iepirkuma Nolikuma 4.2.punktā noteiktajām prasībām.

* 1. **Finanšu piedāvājums**

Finanšu piedāvājumu Pretendents ir iesniedzis atbilstoši iepirkuma Nolikuma 4.3.punktā noteiktajām prasībām.

|  |  |  |
| --- | --- | --- |
| **Nr.** | **Pretendents** | **Piedāvātā cena**EUR bez PVN  |
| **1.** | **SIA “DGR serviss”** | **147 453,76** |

Izskatot SIA “DGR serviss” Finanšu piedāvājumu, Siguldas novada pašvaldības Iepirkuma komisija konstatē aritmētiskas kļūdas.

Līdz ar to Siguldas novada pašvaldības Iepirkuma komisija rīkojās atbilstoši iepirkuma Nolikuma 5.3.punktā noteiktajam un saskaņā ar Publisko iepirkumu likuma 41.panta devīto daļu. Publisko iepirkumu likuma 41.panta devītā daļa nosaka, ka *“Piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.”*

Pielikumā:

1. SIA “DGR serviss” Finanšu piedāvājums ar laboto aritmētisko kļūdu;
2. Siguldas novada pašvaldības 2018.gada 17.maija vēstule Nr. 1.3.8. – 1/1265 SIA “DGR serviss” par aritmētiskās kļūdas labošanu.

|  |  |  |
| --- | --- | --- |
| **Nr.** | **Pretendents** | **Piedāvātā cena**EUR bez PVN  |
| **1.** | **SIA “DGR serviss”** | **147 541,20** |

1. **Lēmuma pieņemšana:**

Pamatojoties uz iepriekš minēto, Siguldasnovada pašvaldības Iepirkuma komisija (I.Zālīte, A.Strautmane, A.Ozoliņš, L.Landsberga) ) atklāti balsojot, ar 4 balsīm „par”, „pret” – nav, „atturas” – nav, nolemj, ka grants seguma atjaunošanu un apaugumu noņemšanu autoceļam: Kalni – Pādes 4228, Allažu pagastā, Siguldas novadā veiks SIA “DGR serviss,” kuras iesniegtais piedāvājums atbilst iepirkuma Nolikuma prasībām.

1. **PIL 9.panta astotās daļas 1.un 2.punktā minēto apstākļu pārbaude Pretendentam, kuram tiek piešķirtas līguma slēgšanas tiesības:**

Pasūtītājs nekonstatēja PIL 9.panta piektās daļas 1. un 2.punktā minētos apstākļus, jo saskaņā ar PIL 9.panta devīto daļu Siguldasnovada pašvaldības Iepirkuma komisija pārbaudīja pretendentu, kuram būtu piešķiramas līguma slēgšanas tiesības (SIA “DGR serviss”), datus, izmantojot Ministru kabineta noteikto informācijas sistēmu, Ministru kabineta noteiktajā kārtīgā iegūstot informāciju:

1. par PIL 9. panta astotās daļas 2 punktā minēto faktu – no Valsts ieņēmumu dienesta;
2. par PIL 9. panta piektās daļas 1. punktā minētajiem faktiem – no Uzņēmumu reģistra.

Pielikumā:

E-izziņa par nodokļu nomaksas statusu NO Nr. 31219986-8775535 uz 03.05.2018.;

E-izziņa par likvidācijas, maksātnespējas un saimnieciskās darbības apturēšanas procesiem URA Nr. 31219986-8775530;

E-izziņa par nodokļu nomaksas statusu NO Nr. 31226195-8874575 uz 17.05.2018.

1. **Lēmuma pieņemšana:**
2. Pamatojoties uz iepriekš minēto, Siguldasnovada pašvaldības Iepirkuma komisija (I.Zālīte, A.Strautmane, A.Ozoliņš, L.Landsberga) atklāti balsojot, ar 4 balsīm „par”, „pret” – nav, „atturas” – nav, nolemj, ka grants seguma atjaunošanu un apaugumu noņemšanu autoceļam: Kalni – Pādes 4228, Allažu pagastā, Siguldas novadā nodrošinās SIA “DGR serviss”.
3. **Saņemtie pieprasījumi izskaidrot iepirkuma nolikumu, sniegtās atbildes:**

21.04.2018. saņemts VAS “Latvijas autoceļu uzturētājs” e-pasts ar jautājumu;

24.04.2018. tika sniegta atbilde 1.3.8-1/1028, kura ievietota Siguldas novada pašvaldības tīmekļvietnē.

Iepirkuma komisijas priekšsēdētāja I.Zālīte

1. 1 Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro. [↑](#footnote-ref-1)